20/10/2016 | Administración LocalMunicipal
Irixoa
Ordenanzas fiscais modificadas: vehículos e subministro de auga

APROBACIÓN DEFINITIVA MODIFICACIÓN ORDENANZAS FISCAIS: IMPOSTO SOBRE VEHÍCULOS E TAXA SUBMINISTRO DE AUGA 2016 De acordo co establecido no art.17.4 e 19 do Real Decreto Lexislativo 2/2004, do 5 de marzo, procédese á publicación íntegra do texto das ordenanzas fiscais do imposto sobre vehículos (modificación no art.5, pasando o anterior a ser art.6) e da taxa do subministro de auga (novos parágrafos 7 e 8 do art.6), que se transcriben literalmente; tales ordenanzas foron modificadas polo acordos municipais plenarios de 29-8-2016 (definitivos ao non recibirse alegacións na exposición pública): “ORDENANZA FISCAL N.º 2, REGULADORA DO IMPOSTO SOBRE VEHÍCULOS DE TRACCIÓN MECÁNICA (IVTM) Artigo 1.º De conformidade co previsto no Real Decreto Lexislativo 2/2004, do 5 de marzo, do Texto Refundido da Lei reguladora das Facendas Locais, as cotas do Imposto sobre Vehículos de Tracción Mecánica aplicables neste municipio serán as establecidas no art.95 da referida norma estatal. Non obstante, de acordo co establecido no art 95.6. c de tal norma, establécese unha bonificación do 100 % da cota dos vehículos que teñan unha antigüidade mínima de 25 anos; esta bonificación realizarase de oficio, sen necesidade de solicitude, tendo en conta o cómputo da antigüidade previsto legalmente; esta bonificación non poderá prorratearse, polo que os vehículos afectados pola mesma deberán ter ó 1 de xaneiro de cada ano a antigüidade mínima requirida. Artigo 2.º.–Bonificacións. O pago do imposto acreditarase mediante declaración-liquidación ou recibo, debidamente validado pola Entidade Recadadora. De acordo co establecido no art 95.6. de tal norma, establécense as seguintes bonificacións do imposto: 1. Unha bonificación do 100% da cota dos vehículos que teñan unha antigüidade mínima de 25 anos; esta bonificación realizarase de oficio, sen necesidade de solicitude, tendo en conta o cómputo da antigüidade previsto legalmente; esta bonificación non poderá prorratearse, polo que os vehículos afectados pola mesma deberán ter ao 1 de xaneiro de cada ano a antigüidade mínima requirida.2. Unha bonificación do 75% da cota durante os cinco anos naturais contados desde a primeira matriculación aos contribuíntes que adquiran un vehículo novo eléctrico, de biodiésel ou movido por hidróxeno, así como os que adquiran un vehículo novo con catalizador homologado en substitución doutro que non dispuxera del, sempre que acrediten que o vehículo substituído sexa destinado ao desgüace. A acreditación destas circunstancias farase mediante a presentación da ficha técnica do vehículo e do resto da documentación que se precise. Esta bonificación será solicitada ao órgano da xestión tributaria (actualmente servizo da Deputación Provincial), que resolverá o pertinente en función da acreditación aportada. Artigo 3.º 1) No caso de primeira adquisición de vehículos, ou cando estes se reformen de maneira que altere a súa clasificación aos efectos do presente Imposto, os suxeitos pasivos presentarán nos lugares que determine a Deputación Provincial da Coruña, no prazo de trinta días a contar desde a data de adquisición ou da reforma, declaración-liquidación segundo modelo aprobado pola mesma Corporación, acompañando a documentación acreditativa da súa compra ou modificación, certificado de características técnicas do vehículo e documento nacional de identidade ou código de identificación fiscal do suxeito pasivo.2) Simultaneamente á presentación da declaración-liquidación á que se refire o apartado anterior o suxeito pasivo ingresará o importe da cota do imposto resultante da mesma. Esta autoliquidación terá a consideración de liquidación provisional en tanto que pola oficina xestora non se comprobe que a mesma se efectuou mediante a correcta aplicación das normas reguladoras do imposto adoptado. Artigo 4.º 1. No caso de vehículos xa matriculados ou declarados aptos para a circulación a recadación das correspondentes cotas realizarase mediante o sistema de padrón anual no que figurarán todos os vehículos suxeitos ao Imposto que se atopen inscritos no correspondente Rexistro Público a nome de persoas ou entidades domiciliadas neste Termo Municipal.2. O Padrón de Imposto exporase ao público anualmente para que os lexítimos interesados poidan examinalo e, no seu caso, formular as reclamacións oportunas. A exposición ao público anunciarase no Boletín Oficial da Provincia e producirá os efectos de notificación da liquidación a cada un dos suxeitos pasivos. Artigo 5.º En relación co disposto co parágrafo segundo do artigo 93.2 do Texto Refundido da Lei reguladora das Facendas Locais, os solicitantes da exención por discapacidade deberán achegar o certificado da discapacidade (en grao igual ou superior ao 33 por cento) emitido polo órgano competente ou, na súa falta, acreditación da condición de pensionista da Seguridade Social que teña recoñecida unha pensión de incapacidade no grao total, absoluto ou gran invalidez, ou de pensionista de clases pasivas que teña recoñecida unha pensión de xubilación ou de retiro por incapacidade permanente para o servizo ou inutilidade. Artigo 6.º No expresamente previsto na presente Ordenanza rexerán os preceptos contidos na Subsección 4.ª da Sección 3.ª, do Capítulo II, do Título II, da citada Lei 39/88, concordantes e complementarios coa mesma, e nas demais leis de estado reguladoras da materia, así como nas disposicións ditadas para o seu desenvolvemento. Disposición final A presente ordenanza fiscal, aprobada orixinariamente por acordo plenario do 7-9-1989 e modificada por acordos plenarios do 3-3-2005 e 27-3-2008, entrará en vigor e será de plena aplicación, en canto á última modificación, no día seguinte ao da súa publicación no BOP, permanecendo en vigor ata a súa modificación ou derrogación expresa. ----------------------------------------------------------------------------------------------------------------- “Ordenanza fiscal n.º 12, da taxa do subministro municipal domiciliario de auga potable Artigo 1.º.–Fundamento e natureza. Establécese a presente taxa pública en base á seguinte normativa aplicable: – Artigos 133.2 e 142 da Constitución Española de 1978. – Artigos 2.2. l e 106 da Lei 7/1985, do 2 de abril, reguladora das bases de réxime local. – Artigos 15-19, 20.4. t, 58 e demais concordantes da Lei 39/1988, do 28 de decembro, reguladora das facendas locais. Artigo 2.º.–Feito impoñible. O feito impoñible realízase mediante a prestación do servizo de subministro domiciliario de auga potable, con independencia de que sexa ou non utilizado polo usuario. O servizo poderá prestarse de xeito directo ou indirecto. Artigo 3.º.–Suxeitos pasivos.1. Son suxeitos pasivos contribuíntes as persoas, físicas, xurídicas ou entidades do artigo 33 LGT, que sexan usuarias deste servizo, ou que resulten especificamente beneficiadas por este.2. Terán a consideración de suxeitos pasivos substitutos dos contribuíntes o propietario de vivendas ou locais, os cales poderán repercutir, no seu caso, as cotas satisfeitas sobre os respectivos beneficiarios finais do servizo. Artigo 4.º.–Responsables.1. Responderán solidariamente das obrigas tributarias do suxeito pasivo as persoas físicas e xurídicas referidas nos artigos 38.2 e 39 da LGT.2. Serán responsables subsidiarios os administradores de sociedades, síndicos, interventores ou liquidadores de quebras, concurso e entidades en xeral, nos supostos e co alcance previsto no artigo 40 da LGT. Artigo 5.º.–Exencións, bonificacións e reducións. Non se contempla ningún tipo de exención, redución nin bonificación, agás no caso de funcionamento anormal do servizo por un tempo superior a 48 horas continuadas; neste caso reduciranse, segundo a gravidade da anormalidade, as cotas ata nun 10% por cada episodio. Cando o consumo de augas nunha lectura sexa claramente excesivo e provocado por unha causa involuntaria ou accidental, regularase a medición para a correspondente liquidación da taxa do seguinte xeito: a) cando haxa un rexistro histórico de lecturas de consumo, igual ou superior a 2 medicións, farase unha media de tales lecturas anteriores e incrementarase o resultado nun 20%. b) cando unicamente haxa unha soa lectura previa no histórico farase un cálculo proporcional entre o período contratado e/ou efectivo de uso realizado, o consumo rexistrado e o que correspondería no período legal semestral, incrementándose o resultado nun 10%. c) Cando non haxa ningunha lectura previa realizada farase un promedio do consumo de todos os usuarios co mesmo destino dentro da parroquia, coas lecturas do mesmo semestre a liquidar. Para que procedan tales cálculos de redución será preciso que sempre quede xustificada documentalmente a causa de tal accidente, así como a realización por parte do usuario afectado das accións preventivas ou reparadoras coa dilixencia debida; ordinariamente este documento será un informe da concellería de obras e servizos, emitido en base ás inspeccións realizadas e ás xustificacións aportadas polo usuario. Artigo 6.º.–Cota tributaria. A presente taxa determinará a súa cota mediante o seguinte cadro: 1. Tramo de consumo ata 200 m 3 /semestre, agás explotacións agropecuarias (funciona como mínimo de liquidación): a) Vivendas: 25,00 €. b) Resto de locais e explotacións: 30,00 €. 2. Tramo de consumo ata 500 m 3 /semestre en explotacións agropecuarias (funciona como mínimo de liquidación): 50,00 €. 3. Tramo de consumo que excede o mínimo de liquidación (200 e 500 m 3 /semestre, para usuarios en xeral e explotacións agropecuarias respectivamente, en adiante): a) Vivendas ou explotacións agropecuarias: 0,5 €/m 3. b) Resto de locais e explotacións: 0,6 €/m 3.4. Cota de conexión: 30,00 €. 5. Traballos de enganche (segundo tramo e cando os realice o concello): 500 € ata 50 m, 650 € entre 50 e 75 m e 800 € entre 75 e 100 ml; para enganches de máis de 100 ml farase un estudo específico e comunicarase un presuposto previo aos efectos de posible aceptación. (modificación por acordo plenario do 28-12-2007 e publicación no BOP do 11-3-2008) 6. Cota de baixa: 60,00 €. En caso de coincidencia de varios usos no mesmo local ou edificio computarase como uso o de tarifa máis alta. Sobre estas taxas aplicaranse os correspondentes tributos obrigatorios de consumo: IVE, etc. Estas tarifas serán obxecto de actualización, en incremento o decrecemento, cando o IPC acumulado de varios anos iguale ou supere o 3 %; non obstante, esta actualización seguirá o procedemento establecido legalmente.7. O canon autonómico terá unha normativa e xestión separada, aínda que a recadación sexa conxunta coa taxa municipal.8. As entidades protectoras de animais que teñan un convenio de colaboración co concello terán a mesma consideración que as explotacións agropecuarias aos efectos de tributación. En caso de coincidencia de varios usos no mesmo local ou edificio computarase como uso o de tarifa máis alta. Sobre estas taxas aplicaranse os correspondentes tributos obrigatorios de consumo: IVE, etc. Estas tarifas serán obxecto de actualización, en incremento o decrecemento, cando o IPC acumulado de varios anos iguale ou supere o 3 %; non obstante, esta actualización seguirá o procedemento establecido legalmente. Artigo 7.º.–Período impositivo e devengo.1. O período impositivo no caso de liquidación de consumo será o semestre natural, devengándose o ultimo día deste. No caso de altas e baixas o devengo será cando se acorden administrativamente estas.2. A taxa mínima semestral ten un carácter de irredutible, polo que non se poderán facer prorrateos, aínda no caso de alta ou baixa no servizo que supoñan un tempo sen uso deste.3. A alta no servizo do abastecemento domiciliario supón a correlativa inclusión no padrón fiscal da taxa, con independencia do seu uso ou non.4. A baixa no servizo, e polo tanto no padrón fiscal, só se poderá adoptar cando quede plenamente garantida a imposibilidade de utilización do servizo. Artigo 8.º.–Liquidación e recadación.1. O período voluntario de cobranza será de dous meses dende a data de posta ó cobro dos recibos, a cal deberá publicarse convenientemente, sen prexuízo da comunicación por correo cando fose posible. En caso de dúbida o período voluntario empezará a contarse no primeiro día do 2.º mes seguinte ó do período de liquidación. No caso de altas e baixas a recadación será por ingreso directo trala aprobación da liquidación.2. A débeda será esixida polo procedemento de constrinximento unha vez rematado o período voluntario e que non fose aboada. Artigo 9.º.–Infraccións e sancións. Para a cualificación de infraccións e sancións por incumprimentos relativos á presente ordenanza estarase ó disposto nos artigos 77-89 da LGT, e demais concordantes. DISPOSICION FINAL A modificación da presente ordenanza entrará en vigor desde o día seguinte da data da súa publicación íntegra no BOP, logo da súa aprobación definitiva, aplicándose a partir do 1-7-2016.” O que se publica para coñecemento xeral, en cumprimento dos arts.52.1 e 60 da Lei 30/1992, de 26 de Novembro, de Réxime Xurídico das Administracións Públicas e do Procedemento Administrativo Común (modificada pola Lei 4/1.999, de 13 de xaneiro), comunicando que contra este acordo, que é definitivo en vía administrativa, cabe interpoñer, conforme ao establecido no art.19 do R. D. Lexislativo 2/2004, do 5 de marzo, o recurso CONTENCIOSO-ADMINISTRATIVO diante do Xulgado do Contencioso-Administrativo da Coruña, no prazo de 2 MESES, contados a partir do día da presente publicación, na forma prevista no art.45 e seguintes da Lei 29/98, de 13 de xullo, Reguladora da Xurisdición Contencioso-Administrativa. Todo elo sen prexuízo de que se poida exercitar calquera outro recurso que estimen procedentes os interesados. Irixoa, 14 de outubro de 2016. O ALCALDE Antonio Deibe Sanmartín